**Polisi Asesu Ysgol XXXX**

Mae canllawiau Cwricwlwm i Gymru [Trefniadau asesu - Hwb (gov.wales)](https://hwb.gov.wales/cwricwlwm-i-gymru/trefniadau-asesu/) yn nodi fod tri diben asesu:

* Cefnogi dysgwyr unigol yn barhaus o ddydd i ddydd
* Adnabod, dal a myfyrio ar gynnydd dysgwyr unigol dros amser
* Deall cynnydd grŵp er mwyn myfyrio ar arfer

Mae’r polisi hwn yn crynhoi sut mae’r ysgol yn bodloni’r gofynion hyn.

**Asesiad ‘Ar fynediad’**

Byddwn yn coladu gwybodaeth o ystod o ffynonellau yn ystod y chwe wythnos gyntaf pan fydd disgybl newydd yn dechrau yn yr ysgol er mwyn adeiladu darlun cyfannol cychwynnol gan nodi anghenion iechyd, cymdeithasol, emosiynol ac academaidd o:

* Lleoliad / Ysgol Flaenorol
* Rhieni
* Gweithwyr iechyd
* Asiantaethau eraill fel y bo’n briodol - Gwasanaethau Cymdeithasol
* Arsylwadau ystafell ddosbarth a thu allan

Byddwn yn cyd-greu proffil un dudalen am y plentyn gyda ffocws ar sgiliau llythrennedd, rhifedd, lles cymdeithasol a chorfforol gan gynnwys anghenion meddygol, anghenion dysgu penodol, e.e. iaith a lleferydd yn ogystal â chryfderau a meysydd i’w datblygu - academaidd a llesiant.

**Asesu parhaus o ddydd i ddydd**

* Byddwn yn asesu’n barhaus o ddydd i ddydd i adnabod a nodi cyflawniadau presennol y dysgwr a chynllunio’r cyfeiriad ar gyfer ei gamau dysgu nesaf
* Byddwn yn rhoi adborth amserol i ddisgyblion yn seiliedig ar ddeilliannau dysgu, meini prawf llwyddiant clir a chwestiynu effeithiol
* Byddwn yn rhoi cyfleoedd pwrpasol ar gyfer hunanasesu ac asesu cymheiriaid (gan gynnwys ‘seibiannau dysgu’)
* Byddwn yn rhoi cyfleodd i ddisgyblion ymateb effeithiol i adborth gan ddysgwyr ac ymarferwyr

**Deialog Proffesiynol o fewn ysgol** - Ffocws ar gynnydd a lles cyffredinol

Bydd deialog broffesiynol o leiaf unwaith bob hanner tymor i drafod cynnydd disgyblion ac i ddatblygu cyd-ddealltwriaeth o gynnydd. Yn ystod y cyfarfodydd bydd athrawon yn rhannu ac yn trafod cynnydd disgyblion a’u llesiant yn gyffredinol. Gall hyn ddigwydd yn ystod CPA, cyfarfodydd cyfnod ac mewn grwpiau (cymysgedd o athrawon o wahanol grwpiau blwyddyn) yn ystod cyfarfodydd staff.

Byddwn yn canolbwyntio ar sut i symud y dysgu yn ei flaen a nodi'r camau nesaf a/neu gefnogaeth i'r dysgwyr. Er mwyn hyrwyddo’r drafodaeth gallwn ystyried enghreifftiau o gwricwlwm ysgol, o gynllunio dosbarth, enghreifftiau o weithgareddau dysgu ac addysgu ac esiamplau o ddysgu – y broses a’r deilliannau yn ogytstal a’r gefnogaeth ychwanegol a ddarparwyd.

**Cyfarfodydd Cynnydd Disgyblion**

Bob tymor bydd cyfarfodydd i drafod cynnydd dysgwyr a’r camau nesaf yn eu datblygiad rhwng athrawon a’r Uwch Dim. Ystyrir gwybodaeth ansoddol – arsylwadau staff, gwaith disgyblion, agwedd at ddysgu, mewnbwn disgyblion a rhieni a data meintiol fel Boxall, PASS, asesiadau ar-lein, Sgorau Safonedig a CATs. Cofnodir mewn fformat parhaus ar xxxxxxxxxx.

Bydd ffocws ar y canlynol:

* Iechyd a lles
* Agwedd at ddysgu gan gynnwys presenoldeb
* Cryfderau’r disgyblion
* Meysydd i’w datblygu – yn academaidd ac o ran llesiant
* Unrhyw gefnogaeth ychwanegol a’i effaith

Mae’r ysgol yn cymryd sylw o’r ddogfen hon wrth ystyried llesiant: [asesu-a-llesiant-dysgwyr-systemau-cymorth-cydfuddiannol.pdf (gov.wales)](https://hwb.gov.wales/api/storage/8d0b4da9-0874-438c-8603-5118cd82c5a2/asesu-a-llesiant-dysgwyr-systemau-cymorth-cydfuddiannol.pdf)

**Rhannu gwybodaeth gyda rhieni**

Mae magu perthynas agos gyda rhieni yn rhan hanfodol o’n gweithdrefnau asesu. Byddwn yn cynnal:

* Noson cwricwlwm ym mhob dosbarth yn yr hanner tymor cyntaf
* Deialog effeithiol, rheolaidd a pharhaus gyda rhieni – gan rannu gwaith disgyblion trwy Seesaw a/neu Google Classroom
* Nosweithiau rhieni – opsiwn wyneb yn wyneb, ar-lein neu dros y ffôn – yn y tymor cyntaf a’r ail dymor
* Darperir crynodeb un dudalen o gynnydd ar ddiwedd y flwyddyn

Gyda rhieni, byddwn yn ffocysu ar:

* Y cynnydd y mae eu plentyn yn ei wneud
* Eu hanghenion dilyniant yn y dyfodol (camau nesaf)
* Sut y gellir cefnogi’r disgybl gartref
* Eu lles cyffredinol yn yr ysgol

**Deialog Proffesiynol rhwng ysgolion**

Bydd athrawon yn cyfarfod yn dymhorol i ddatblygu cyd-ddealltwriaeth gyffredin o gynnydd ac yn cael cyfle i drafod sut i symud y dysgu yn ei flaen gan roi sylw i gynllunio a disgwyliadau o ran addysgu a dysgu. Er mwyn hyrwyddo’r drafodaeth gallwn ystyried enghreifftiau o gwricwlwm ysgol, o gynllunio dosbarth, enghreifftiau o weithgareddau dysgu ac addysgu ac o’r gefnogaeth ychwanegol a ddarparwyd.

**Trosglwyddo**

Fel rhan o weithgareddau trosglwyddo bydd cyfarfod deialog proffesiynol bob tymor - yn seiliedig ar y Meysydd Dysgu a Phrofiad / sgiliau trawsgwricwlaidd er mwyn datblygu cyd-ddealltwriaeth gyffredin o gynnydd. Yn ogystal â hyn bydd wythnos bontio flynyddol ar gyfer disgyblion Blwyddyn 6, ymweliadau traws-ysgol ar gyfer staff a disgyblion yn ogystal â phroffil un dudalen trosglwyddo wedi’i ddarparu ar gyfer pob disgybl**.**

**Cynnwys y dysgwr yn y broses**

Byddwn yn sicrhau fod y dysgwyr yn cael mewnbwn rheolaidd i'r broses - er enghraifft asesu cyfoedion a hunanasesu a darparu tystiolaeth o'u cynnydd a chyfleoedd ar gyfer hunan fyfyrio.

Llofnod (ion): Dyddiad:

Atodiad 1

|  |  |  |  |  |  |
| --- | --- | --- | --- | --- | --- |
| Hanner Tymor 1 | Hanner Tymor 2 | Hanner Tymor 3 | Hanner Tymor 4 | Hanner Tymor 5 | Hanner Tymor 6 |
| Cyfarfodydd Deialog Proffesiynol – pob staffTaith addysguCraffu ar lyfrau  | Cyfarfodydd Cynnydd DisgyblionGwrando i ddysgwyrDadansoddi Asesiadau Personol Noson Rieni  | Cyfarfodydd Deialog Proffesiynol – pob staffTaith addysgu Craffu ar lyfrau  | Cyfarfodydd Cynnydd DisgyblionGwrando i ddysgwyrNoson Rieni  | Cyfarfodydd Deialog Proffesiynol – pob staffTaith addysguCraffu ar lyfrau Dadansoddi Asesiadau Personol  | Cyfarfodydd Cynnydd DisgyblionGwrando i ddysgwyrCrynodeb diwedd tymor i rieni |

Cynllun Monitro Ysgol XXXXXXX 2023-2024

Atodiad 2

Adroddiad Crynodol i Rieni



